***Λειτουργία Εκπαιδευτικού Ομίλου Σκάκι***

Σύμφωνα με την απόφαση 102939/ΓΔ4, 24-8-2022, στο σχολείο μας θα λειτουργήσει εκπαιδευτικός όμιλος **σκάκι** τη σχολική χρονιά 2022-23***.*** Ο όμιλος θα λαμβάνει χώρα **μία φορά την εβδομάδα μετά τη λήξη του ημερήσιου ωρολογίου προγράμματος και για μιάμιση ώρα**. Στα πλαίσια του προγράμματος οι μαθητές θα μάθουν τις βασικές κινήσεις ανοίγματος στο σκάκι και θα εξασκηθούν σε πολύτιμες δεξιότητες συγκέντρωσης και στρατηγικής.

Στόχοι του ομίλου σκάκι είναι να ενισχυθεί η λογικομαθηματική δεξιότητα των μαθητών, να διευκολυνθεί  η καλλιέργεια των σχέσεων ακόμη και μεταξύ μαθητών από διαφορετικά πολιτισμικά υπόβαθρα και να εξοικειωθούν στην ομαδική εργασία και συνεργασία.

Στο πρόγραμμα καλούνται να πάρουν μέρος τα παιδιά των οποίων τα ενδιαφέροντα ανταποκρίνονται στους στόχους του ομίλου. Οι μαθητές αναμένεται να γνωρίσουν τα βήματα στο σκάκι που θα διδαχθούν αλλά και να ερευνήσουν στο διαδίκτυο και άλλες τεχνικές, καθώς και να μοιραστούν τις γνώσεις τους με άτομα του οικείου περιβάλλοντός τους ώστε να εξοικειωθούν με τις βασικές αρχές που διέπουν το σκάκι και να εξελιχθούν. Κάθε μαθητής/τρια μπορεί να συμμετέχει **σε έναν ή δύο ομίλους.** Για να θεωρηθεί επιτυχής η συμμετοχή των μαθητών στον όμιλο απαιτείται **συστηματική παρακολούθηση**. Οι μαθητές δεν επιτρέπεται να ξεπεράσουν τις οκτώ απουσίες το χρόνο και οφείλουν να ανταποκρίνονται στα οριζόμενα από τον υπεύθυνο λειτουργίας του ομίλου. Μετά την επιτυχή παρακολούθηση του ομίλου ο μαθητής λαμβάνει **βεβαίωση επιτυχούς συμμετοχής** σε αυτόν. Οι δηλώσεις ενδιαφέροντος συμμετοχής σε εκπαιδευτικούς ομίλους υποβάλλονται από τους γονείς/κηδεμόνες των μαθητών/τριών **μέχρι τις 10 Οκτωβρίου** στη διεύθυνση του σχολείου.

**Υπεύθυνοι** του εκπαιδευτικού ομίλου σκάκι είναι ο κος **Κων/νος Τζώρτζης**, μαθηματικός και η κ.**Ελισσάβετ Πραματευτάκη**, εκπαιδευτικός Αγγλικής Γλώσσας.

***ΔΗΛΩΣΗ ΕΝΔΙΑΦΕΡΟΝΤΟΣ ΣΥΜΜΕΤΟΧΗΣ ΣΕ ΕΚΠΑΙΔΕΥΤΙΚΟ ΟΜΙΛΟ***

Ο/Η………………………………………………………………………,ΓΟΝΕΑΣ ΤΟΥ/ΤΗΣ……………………………………………………………………………………………………,

ΜΑΘΗΤΗ/ΜΑΘΗΤΡΙΑΣ ΤΗΣ……………………ΓΥΜΝΑΣΙΟΥ, ΕΠΙΘΥΜΩ ΤΗ ΣΥΜΜΕΤΟΧΗ ΤΟΥ ΠΑΙΔΙΟΥ ΜΟΥ ΣΤΟΝ ΕΚΠΑΙΔΕΥΤΙΚΟ ΟΜΙΛΟ ΣΚΑΚΙ.

Ο ΔΗΛΩΝ/ΟΥΣΑ ΑΡΤΕΜΙΣ, 5/9/2022